da en da nl ca da da de es da da da da da da da en da en nb da de da en da da de da da da da da da da da de da da da da nl da en da da es nl da
Alle spiller computer, men ikke alle snakker om det - Gamingpodcasten Eskapisterne har ramt et tørt sted i mediebilledet! | PR Nordic
29.11.2021 13:28:46 CET | PR Nordic
Fem venner har gennem de sidste år lavet en podcast rettet mod voksne gamere - mellem jul og nytår kommer årets afsnit om Årets Bedste Spil, som samtidig markerer 5-års jubilæet for podcasten.
Computerspil forbindes ofte med børn og unge, men ifølge Danmarks Statistik spiller over halvdelen af den danske befolkning digitale spil på enten computer, konsol eller mobil. Under Corona er andelen steget - med den største stigning i voksne gamere. Men computerspil og gaming er stadig underrepræsenteret i de danske medier. På verdensplan har spilindustrien større omsætning end film, musik og streaming - tilsammen. Dette er dog endnu ikke afspejlet i avisernes kultursektioner. Så hvor går man hen hvis man vil vide mere om hvad der sker på spilfronten? Svaret er naturligt i et andet medie i eksplosiv vækst - podcasten. I en erkendelse af manglen på en dansk podcast om gaming satte tre venner sig sammen for fem år siden og skabte podcasten Eskapisterne - en podcast om gaming for voksne.
Siden er de tre venner blevet til fem, der som faste værter guider lytterne igennem alt hvad der har med gamingmediet at gøre - anmeldelser af spil, nyheder og rygter, anbefalinger og om den sidste tur på genbrugspladsen med småt brændbart. Deres spilinteresser er vidt forskellige og får derfor dækket bredt. Så om du er til FPS, 4X, RTS, MMORPG, SIM, puzzlers, racing, point'n'click, sport eller en af de mange andre spilgenrer, så kommer eskapisterne omkring det i en  kammeratlig stemning blandt værterne og med både hunde og børn i baggrunden. Og med 170 afsnit i bagkataloget er der nok at gå om bord i.
Når julen er vel overstået kommer der som altid et afsnit dedikeret til hvilket spil der har været bedst igennem året. hvor diskussionen blandt Eskapisterne altid er heftig, men ved en overdommers mellemkomst - og næsten uden snyd og rænkespil - vælges en række af de spil som Eskapisterne har haft størst fornøjelse af i det forgangne år. Og med et 5-års jubilæum er der meget der skal fejres denne gang. Så der skal der åbnes rødvin, drikkes gløgg og spises æbleskiver mens der søges konsensus om årets bedste spil.
Eskapisterne taler også gerne om meget andet indenfor underholdningens verden, så som film, TV serier, brætspil og meget, meget andet.
Lyt med på http://www.eskapisterne.dk/
Information om PR Nordic
Følg pressemeddelelser fra PR Nordic
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra PR Nordic
SHADOW bliver nu tilgængelig for alle danskere og åbner for yderligere 70 millioner europæere28.9.2022 08:30:00 CEST | Pressemeddelelse
Cloud service-specialisten SHADOW har netop announceret, at deres services nu kan anvendes i Danmark, sammen med 70 millioner af andre potentielle brugere i Europa.
Dansk producerede Vs Chat Pack giver Twitch-streamere og deres seere mulighed for at spille sammen27.9.2022 10:22:49 CEST | Pressemeddelelse
Ville det ikke være sjovt at sætte forhindringer eller sende f.eks zombier til spillet, som din yndlings streamer spiller på Twitch? Eller måske er du selv streamer og ønsker at udleve din gameplay-oplevelse sammen med dine seere i realtid?
Spilsuccess fra Aalborg høster stor opmærksomhed og ros i udlandet5.4.2022 08:15:00 CEST | Pressemeddelelse
Aalborg - den 5. april 2022 - Historien om det Aalborg producerede computerspil Arcadia Fallen er i den grad historien om "det lille lokomotiv der kunne". Siden det Aalborgensiske spil udkom til PC tilbage i november, har Arcadia Fallen indenfor sin genre, været det mest omtalte spil til dato på verdensplan. Ligeledes har spillet også været et af de mest omtalte danske spil i nyere tid i udlandet. Flere medier har udover flotte anmeldelser også tildelt den danske success Arcadia Fallen priser og hæder, der roser spillet til skyerne. Arcadia Fallen er efterfølgende udkommet til Nintendo Switch, hvilket har givet et yderligere skub, da Nintendo koncernen selv valgte at tildele spillet ekstra god fokus. Fremtiden vil også kigge i retning af mulig udgivelse til yderligere spilplatforme.
Verdenspremiere på ‘Et dyrebart liv’ på CPH:DOX18.3.2022 08:15:00 CET | Pressemeddelelse
Oplev den karismatiske baron Peter von Kohl i Ulrik Einer Ehrhorn Gutt-Nielsens nye film
gamigo’s fællesskab planter mere end 110.000 nye træer gennem Eden Reforestation Projects3.2.2022 13:00:00 CET | Pressemeddelelse
Den tyske spillegigant gamigo, ejet af svenske MGI Group, er stolte af at kunne meddele, at deres fællesskab har nået endnu en milepæl i at få plantet træer gennem deres faste samarbejde med Eden Reforestation Projects - På blot tre måneder voksede samarbejdet til en ny milepæl takket være den generøse støtte fra spillerne
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022